cyanic-selkie/wikianc huggingface dataset:
განათლება სამხრეთ კორეაში
2015 წელს ქვეყნის მთლიანი შიდა პროდუქტის 4.7% განათლებაზე დაიხარჯა - ეს თითქმის თანაბარი იყო ეკონომიკური თანამშრომლობისა და განვითარების ორგანიზაციის (OECD) საშუალოსი. სამხრეთ კორეის სტუდენტების მცდელობა მიიღონ განათლება ქვეყნის პრესტიჟულ უნივერსიტეტებში, მსოფლიოში ერთ-ერთი ყველაზე ძლიერია, რადგან მათ უსაფრთხო და კარგად ანაზღაურებადი სამუშაო ელით მთავრობაში, ბანკებში, მსხვილი სამხრეთ კორეის ინდუსტრიული ცენტრები, როგორიცაა Samsung, Hyundai ან LG Electronics. სამხრეთი კორეის უმაღლეს სასწავლებლები, რომლებსაც ხშირად მოიხსენიებენ როგორც SKY, არიან სეულის ეროვნული უნივერსიტეტი, კორეის უნივერსიტეტი და იონის უნივერსიტეტი. ინტენსიური შეჯიბრი და ზეწოლა მიაღწიონ უმაღლეს კლასს სამხრეთ კორეის ახალგაზრდებში მცირე ასაკიდანვეა ფსიქიკაში ღრმად ჩამჯდარი. ბევრი ახალგაზრდა იმედგაცრუებულია თავიანთი მიღწევების გამო და წარუმატებლობის დამთრგუნველი შეგრძნება აქვთ. სამხრეთი კორეის საზოგადოებაში დამკვიდრებულია კულტურული ტაბუ, რომ ვისაც არ მიუღია საუნივერსიტეტო განათლება, სოციალურად დაბალ დონედ არიან მიჩნეულები. მათ ზემოდან უყურებენ, როგორც მეორეხარისხოვან მოქალაქეებს სოციალურ-ეკონომიკური მდგომარეობის გაუმჯობესების და ქორწინების ნაკლები პერსპექტივით.
გაყოფის წინა პერიოდი
განათლება კორეის მთელი ისტორიის განმავლობაში (IV საუკუნიდან დღემდე) აქტუალური იყო. საჯარო და კერძო სკოლები უკვე არსებობდა. რეფორმები განათლებაში მე -19 საუკუნის ბოლოს დაიწყო.
ომის შემდგომი პერიოდი
იაპონიის გავლენიდან გათავისუფლების შემდეგ კორეის ხელისუფლებამ განათლების ახალი ფილოსოფიისთვის იმსჯელა. ეს იყო პერიოდი ამერიკის შეერთებული შტატების არმიის მთავრობისა კორეაში და აქცენტები გაკეთდა დემოკრატიულ განათლებაზე. განათლება ყველა მსურველისთვის იყო შესაძლებელი და საგანმანათლებლო მმართველობა საკმაოდ თვითმართული იყო. სპეციფიკური პოლიტიკაში იგულისხმებოდა მასწავლებლების გადამზადება. რესურსების ნაკლებობის გამო კი განათლება სავალდებულო იყო მხოლოდ მეექვსე კლასამდე.
დიდი კრიზისი
2007-2008 წლების ფინანსური კრიზისისა და სამრეწველო საქმიანობის დაშლის შედეგად მკვეთრად და სწრაფად იცვლება სამუშაო ბაზარი, სამხრეთ კორეის ბევრმა ახალგაზრდა კურსდამთავრებულმა უკვე გააცნობიერა, რომ მისაღები გამოცდის მაღალი ზღვარი მომავალი კარიერის წარმატებით დაწყებას აღარ ჰპირდება, როგორც ეს ერთდროს იყო. 2013 წელს ოციდან ოცდაათ წლამდე ასაკის 43,000-მა და ოცდაათიდან ორმოც წლამდე 21,000-მა  43,000-მა სამხრეთ კორეელმა დაკარგა სამუშაო. 2013 წელს კიდევ უფრო ნაკლებმა სამხრეთ კორეელებმა აირჩია უნივერსიტეტში სწავლის გაგრძელება. უნივერსიტეტის კურსდამთავრებულთა უმუშევრობის დონე კვლავ იზრდება, კოლეჯის კურსდამთავრებულთა შემოსავლის შემცირება გრძელდება და კოლეჯის ხარისხი ახლა უფრო მეტად ხდება ეჭვქვეშ.
სქოლიო
კატეგორია:განათლება სამხრეთ კორეაში
ჰაფითლი (მრავალმნიშვნელოვანი)
ჰაფითლი შეიძლება აღნიშნავდეს:
ალაუდაგასე (ვენის მეტრო)
ალაუდაგასე (Alaudagasse) — ვენის მეტროპოლიტენის სადგური. მდებარეობს U1 ხაზზე და შედგება 2 ბაქნისაგან. სადგური გაიხსნა 2017 წელს.
რესურსები ინტერნეტში
კატეგორია:ვენის მეტროსადგურები
ჯონ ბერდონ სარდენსონ ჰოლდეინი
ბიოგრაფია
1914 წელს დაამთავრა ოქსფორდის უნივერსიტეტი. ჰოლდეინის ძირითადი შრომები ეხება გენეტიკის, ბიოქიმიის, ბიომეტრიისა და მათემატიკური სტატისტიკის, აგრეთვე წყალქვეშა ფიზიოლოგიის საკითხებს. დაამუშავა გენის მოდელირებისა და მემკვიდრული ფაქტორების შეჭიდულობის მათემატიკური თეორია, მონაწილეობდა მათემატიკური, მოლეკულური და ბიოქიმიური გენეტიკის ჩამოყალიბებაში. მათემატიკურად დაასაბუთა ფერმენტული კატალიზის კინეტიკის თეორია („ენზიმები“, 1930). გამოიკვლია ბუნებრივი და ხელოვნური გადარჩევის რაოდენობრივი მხარე (ტემპი) და დაამტკიცა, რომ ევოლუციური ელემენტარული ერთეულია არა ინდივიდი, არამედ პოპულაცია („ევოლუციის ფაქტორები“, 1932). განსაზღვრა ადამიანის გენების მუტირების სიხშირე (1935), შემოიღო გენეტიკური ტვირთის ცნება (1937), გამოითვალა ატომური ბომბის აფეთქების შემთხვევაში ადამიანთა პოპულაციებში მუტაციების წარმოშობის ალბათობა (1947).
სქოლიო
კატეგორია:ინგლისელი ბიოლოგები
ვიქტორია ტაული-კორპუსი
ვიქტორია ტაული-კორპუსი (დ. 1952, ბესაო, მთის პროვინცია) ― იგოროტული წარმოშობის ფილიპინელი საერთაშორისო აბორიგენი აქტივისტი. 2014 წლის 2 ივნისს აბორიგენების უფლებების გაეროს სპეციალურ რეპორტიორად დაინიშნა. როგორც სპეციალურ რეპორტიორს, ტაული კორპუსს აბორიგენების უფლებების შესაძლო დარღვევების გამოკვლევა და აბორიგენთა უფლებებთან დაკავშირებით საერთაშორისო სტანდარტების ხელშეწყობა ევალებოდა. აღნიშნული თანამდებობა 2020 წლის მარტამდე ეკავა.
ტაული-კორპუსი Third World Network-ის (მესამე მსოფლიოს ქსელი) მრჩეველია აბორიგენთა და გენდერულ საკითხებში. არის გაერთიანებული ერების ორგანიზაციის განვითარების პროგრამის სამოქალაქო საზოგადოების ორგანიზაციათა მრჩეველთა კომიტეტისა და მსოფლიოს მომავლის საბჭოს წევრი.
2009 წელს აბორიგენთა ეროვნული კომისიის გაბრიელა სილანგის ჯილდოს პირველი ლაურეატი გახდა.
2005-2010 წლებში გაეროს აბორიგენთა საკითხების მუდმივი ფორუმის თავმჯდომარე იყო. მუშაობდა აბორიგენი მოსახლეობის მოხალისეობრივი ფონდის რეპორტიორად.
განათლება
1969 წელს ვიქტორია ტაული-კორპუსმა ფილიპინების სამეცნიერო უმაღლესი სკოლა (დილიმანი, კესონ-სიტი) დაამთავრა. 1976 წელს ფილიპინების მანილის უნივერსიტეტის საექთნო კოლეჯი დაამთავრა ექთნის ხარისხით.
აქტივიზმი
ვიქტორია ტაული-კორპუსი აბორიგენებს თემებად ჩამოყალიბებასა და პრეზიდენტ ფერდინანდ მარკოსის პროექტების წინააღმდეგ ბრძოლაში ეხმარებოდა. აბორიგენების ორგანიზების შედეგად შეჩერდა მდინარე ჩიკოს ჰიდროელექტრო კაშხლის მშენებლობა, რომელსაც სოფლების დატბორვა შეეძლო და Cellophil Resources Corporation-ის მიერ წინაპართა მიწებზე მორების მოპოვება და დამზადება.
აღიარება
2021 წელს სამეცნიერო ჟურნალმა Nature ტაული-კორპუსი ათი ადამიანის სიაში შეიყვანა, რომლებმაც მნიშვნელოვანი როლი შეასრულეს სამეცნიერო განვითარებაში.
სქოლიო
კატეგორია:დაბადებული 1952
Careless Memories
Careless Memories — ინგლისური როკ-ჯგუფ Duran Duran-ის სიმღერა და მეორე სინგლი. გამოვიდა 1981 წელს. შეტანილია ჯგუფის სადებიუტო ალბომში Duran Duran.
რესურსები ინტერნეტში
კატეგორია:Duran Duran-ის სიმღერები კატეგორია:1981 წლის სინგლები კატეგორია:1980 წლის სიმღერები
ბოლშიე-სალის სურბ-ასტვაწაწინის ეკლესია
ბოლშიე-სალის სურბ-ასტვაწაწინის ეკლესია (Церковь Сурб Аствацацин) — სომხური ეკლესია სოფელ ბოლშიე-სალიში, როსტოვის ოლქი, რუსეთის ფედერაცია. მიეკუთვნება სომხეთის სამოციქულო ეკლესიას.
მისამართი: რუსეთის ფედერაცია, როსტოვის ოლქი, მიასნიკოვის რაიონი, სოფელი ბოლშიე-სალი, ლენინის ქუჩა.
ისტორია
იმპერატრიცა ეკატერინე II-ის 1778 წლის 9 მარტის განკარგულებით, რომელიც ეხებოდა სომეხთა განსახლებას დონის ტერიტორიაზე, მათ ნება დართეს აეშენებინათ ეკლესია და დამორჩილებოდნენ მხოლოდ ეჩმიაძინის საკათალიკოსოს - სრულიად სომხეთის პატრიარქს. ახალ მიწებზე დასახლების შემდეგ სომხებმა დაიწყეს ახალი ეკლესიის აშენება.
1938 წელს ეკლესია დახურეს, მისი ნაწილი იყიდა ადგილობრივმა მაღაზიამ. მეორე მსოფლიო ომის დროს ეკლეია სერიოზულად დაზარალდა, ხოლო მისი შენობა გამოიყენებოდა, როგორც ხორბლის საწყობი.
1945 წელს, ომის დასრულების შემდეგ ეკლესია კვლავ მოქმედი გახდა. 2001 წლის 3 მაისს სოფელში დარეგისტრირდა რელიგიური ორგანიზაცია „სურბ-ასტვაწაწინის ეკლესია“. ამავე წელს დაიწყო ეკლესიის აღდგენითი სამუშაოები. 2003 წელს აღადგინეს გუმბათი და ეკლესიის კედლების ნაწილი. ეკლესიის სრული აღდგენა მოხდა 2008 წელს. ამავე წლის 7 სექტემბერს ეკლესია აკურთხა სრულიად სომეხთა კათალიკოსმა გარეგინ II-მ. ამავე დროს აკურთხეს სომხეთიდან ჩამოტანილი ხაჩქარი.
აგვისტოს ბოლო კვირაში, ღვთისმშობლის მიძინების დღეს, 28 აგვისტოს ეკლესია აღნიშნავს მთავარ დღესასწაულს.
რესურსები ინტერნეტში
კატეგორია:როსტოვის ოლქის ეკლესიები
ნიკოლოზ ბელიაევი (რაიხსტაგის შტურმის მონაწილე)
250პქ|მინი|მარჯვნივ ნიკოლოზ მიხეილის ძე ბელიაევი (Никола́й Миха́йлович Беля́ев; დ. 22 ოქტომბერი, 1922, კობენევო, რსფსრ — გ. 8 დეკემბერი, 2015, სანქტ-პეტერბურგი, რუსეთი) — საბჭოთა საზღვაო ფლოტის ოფიცერი, დიდი სამამულო ომის მონაწილე, მე-2 რანგის კაპიტანი. რაიხსტაგის შტურმის ერთ-ერთი უკანასკნელი მონაწილე. ომის შემდეგ აქტიური ცხოვრების წესით დაკავდა, ჩაერთო საერთო-საგანმანათლებლო და პატრიოტულ საქმიანობაში ახალგაზრდებს შორის. სიცოცხლის ბოლომდე დარჩა მტკიცე კომუნისტად.
სქოლიო
კატეგორია:საბჭოთა კავშირის კომუნისტური პარტიის წევრები კატეგორია:წითელი ვარსკვლავის ორდენის კავალრები კატეგორია:სამამულო ომის II ხარისხის ორდენის კავალრები კატეგორია:რაიხსტაგის შტურმის მონაწილეები კატეგორია:დაბადებული 22 ოქტომბერი კატეგორია:დაბადებული 1922 კატეგორია:გარდაცვლილი 8 დეკემბერი კატეგორია:გარდაცვლილი 2015
ელმირა გაფაროვა
ელმირა გაფაროვა (Elmira Qafarova; დ. 1 მარტი, 1934, ბაქო, აზერბაიჯანის სსრ, სსრკ — გ. 1 აგვისტო, 1993, ბაქო, აზერბაიჯანი) — საბჭოთა კავშირისა და აზერბაიჯანის პოლიტიკური და სახელმწიფო მოღვაწე. დიპლომატი. აზერბაიჯანის სსრ-ის უმაღლესი საბჭოს პრეზიდიუმის თავმჯდომარე (1989-1990 წწ.), აზერბაიჯანის სსრ-ის საგარეო საქმეთა მინისტრი (1983-1987 წწ.), აზერბაიჯანის სსრ-ის განათლების მინისტრი (1980-1983 წწ.), აზერბაიჯანის მილი-მეჯლისის თავმჯდომარე (1991-1992 წწ.).
ბიოგრფია
ელმირა გაფაროვა დაიბადა 1934 წლის 1 მარტს, ბაქოში. 1952 წელს დაასრულა ბაქოს № 189 საშუალო სკოლა. სწავლობდა აზერბაიჯანის სახელმწიფო უნივერსიტეტის ფილოლოგიის ფაკულტეტზე, რომელიც დაასრულა 1958 წელს. სტუდენტობისას ხელმძღვანელობდა კომკავშირულ კომიტეტს. 1961 წელს დაიცვა საკანდიდატო დისერტაცია ფილოლოგიაში. 1962 წელს დაინიშნა აზერბაიჯანის სსრ-ის კომკავშირის საორგანიზაციო კომიტეტის თავმჯდომარედ, ხოლო 1966-1970 წლებში იყო ორგანიზაციის პირველი მდივანი. შემდეგი ერთი წლის განმავლობაში ეკავა აზერბაიჯანის სსრ-ის კპ ცკ-ის კულტურის განყოფილების უფროსის თანამდებობა. 1971 წელს გაფაროვა დაინიშნა პარტიის ბაქოს საქალაქო კომიტეტის პირველ მდივნად. არჩეული იყო საბჭოთა კავშირის სახლხო დეპუტატთა ყრილობის დელეგტად. 1980 წელს ელმირა გაფაროვამ თანამდებობაზე შეცვლა 77 წლის განათლების მინისტრი მეჰთი მეჰთიზადე, ხოლო 1983 წელს დანიშნეს აზერბაიჯანის სსრ-ის საგარეო საქმეთა მინისტრად.
აზერბაიჯანის ისტორიის ამ ქაოტურ პერიოდში ელმირა გაფაროვამ თავი გამოიჩინა როგორც გაბედულმა და მკვეთრი გადაწყვეტილებების მიმღებმა პოლიტიკოსმა. აზერბაიჯანის უმაღლესი საბჭოს ხელმძღვანელობის დროს, მისი ინიციატივით, მოსკოვში მოეწყო გამოფენა, რომელშიც ორი ათასზე მეტი იარაღი იყო გამოფენილი, რომლებიც მთიანი ყარაბაღის ომის დროს სომეხი მებრძოლებისაგან ამოიღეს. აღნიშნულმა მოვლენამ გაფაროვას წინააღმდეგ მკვეთრი მუქარა გამოიწვია სსრკ-ის სახელმწიფო უშიშროების კომიტეტის, საბჭოთა კავშირის შინაგან საქმეთა სამინისტროსა და საბჭოთა კავშირის თავდაცვის სამინისტროს მხრიდან. 1989 წლის 30 დეკემბერს ელმირა გაფაროვამ ქალაქ კიროვაბადს (რომელსაც სახელი ეწოდა სერგეი კიროვის პატივისცემის ნიშნად) დაუბრუნა ისტორიული სახელწოდება — განჯა, ხოლო 1990 წლის 13 მარტს ნოვრუზი გამოაცხადა დასვენების დღედ. გაფაროვას მოღვაწეობა ასევე დაკავშირებულია აზერბაიჯანის რესპუბლიკის დამოუკიდებლობს აღდგენის დეკლრციის მიღებასთან (30 აგვისტო, 1991 წელი) დ აზერბაიჯანის გაეროს წევრად მიღებასთან (1992 წლის 2 მარტი). უკანასკნელი ამბიდან სამ დღეში გაფაროვა გადადგა თანამდებობიდან ჯანმრთელობის მდგომარეობის გაუარესების გამო.
ელმირა გაფაროვა გარდაიცვალა 1993 წლის 1 აგვისტოს მიოკარდის ინფარქტის შედეგად და დაკრძალულია ბაქოს გამოჩენილ მოღვაწეთა სასაფლაოზე.
სქოლიო
კატეგორია:დაბადებული 1 მარტი კატეგორია:დაბადებული 1934 კატეგორია:გარდაცვლილი 1 აგვისტო კატეგორია:გარდაცვლილი 1993 კატეგორია:აზერბაიჯანის სსრ-ის განათლების მინისტრები კატეგორია:აზერბაიჯანის სსრ-ის საგარეო საქმეთა მინისტრები კატეგორია:აზერბაიჯანის სსრ-ის IX მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის X მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის XI მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის XII მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის უმაღლესი საბჭოს პრეზიდიუმის თავმჯდომარეები
ჽ
ჽ, Ჽ (აენ) — დამატებითი ასო ქართული დამწერლობისათვის.
სქოლიო
კატეგორია:ქართული ასოები
ფელიქს ჰოლდაკი
ფელიქს ჰოლდაკი (Felix A. Holldack; დ. 10 ოქტომბერი, 1880, კენიგსბერგი — გ. 29 მაისი, 1940, გარმიშ-პარტენკირხენი) — გერმანელი მეცნიერ-იურისტი, საქართველოს სახელმწიფოსა და სამართლის ისტორიის მკვლევარი. ლაიფციგის უნივერსიტეტის პროფესორი. 1906 წელს ჰაიდელბერგში დაიცვა დისერტაცია თემაზე „ქართველი მეფის თამარის თქმულებისა და სახელმწიფოს შესახებ“ („Von der Sage und dem Reich der grusinischen Königin Tamara“), რომელიც შემდეგ გაფართოებული სახით შეიტანა წიგნში „საქართველოს სახელმწიფოსა და სამართლის ისტორიის ორი ქვაკუთხედი“. ჰოლდაკმა საგანგებო ყურადღება დაუთმო ვეფხისტყაოსანს, განიხილა ვახტანგ VI-ის სამართლის წიგნთა კრებული, უფრო თვით ვახტანგისეული კოდიფიკაცია — „სამართალი ბატონისშვილის ვახტანგისა“.
ლიტერატურა
კატეგორია:გერმანელი იურისტები კატეგორია:დაბადებული 10 ოქტომბერი კატეგორია:დაბადებული 1880 კატეგორია:გარდაცვლილი 29 მაისი კატეგორია:გარდაცვლილი 1940
Girls on Film
Girls on Film — ინგლისური როკ-ჯგუფ Duran Duran-ის სიმღერა და სინგლი. გამოვიდა 1981 წელს. შეტანილია ჯგუფის სადებიუტო ალბომში Duran Duran.
რესურსები ინტერნეტში
კატეგორია:Duran Duran-ის სიმღერები კატეგორია:1981 წლის სინგლები კატეგორია:1980 წლის სიმღერები
ლირი გეგა
ლირი გეგა (Liri Gega; დ. 1918, გიროკასტრა — გ. 1956, უცნობია) — ალბანელი კომუნისტი, ალბანეთის კომუნისტური პარტიის ცენტრალური კომიტეტის პოლიტბიუროს წევრი 1941-1944 წლებში. ალბანეთის სახალხო სოციალისტურ რესპუბლიკაში ხელმძღვანელობდა ქალთა ანტიფაშისტურ მოძრაობას, იყო გენერალ დალი ნდრეუს მეუღლე. გამოდიოდა ხრუშჩოვის დათბობის მომხრედ. ენვერ ხოჯას გადაყენების მცდელობაში მონაწილეობისთვის, იგი დააპატიმრეს და, ორსულობის მიუხედავად, ქმართან ერთად დახვრიტეს.
ბიოგრაფია
დაიბადა ენვერ ხოჯას მდიდარი თანამემამულის ოჯახში 1918 წელს. 1940 წელს დაასრულა დედა-დედოფლის სახელობის პედაგოგიური ინსტიტუტი ტირანაში. დაინტერესდა კომუნისტური შეხედულებებით. იყო კორჩინის კომუნისტური ჯგუფის წევრი ენვერ ხოჯასთან, ნეჯმიე ხოჯასთან და ფიქირეთე შეჰუსთან ერათად.
1941 წელს ლირი გეგა შევიდა ალბანეთის კომუნისტურ პარტიაში, რომელსაც 1948 წლიდან ეწოდება ალბანეთის შრომის პარტია. 1944 წლამდე შედიოდა ალბანეთის შრომის პარტიის ცენტრალური კომიტეტის პოლიტბიუროს შემადგენლობაში. მონაწილეობდა ალბანეთის ეროვნულ განმათავისუფლებელი არმიიზ პარტიზანულ მოძრაობებში.
1944 წლის ნოემბერში კომუნისტური პარტია ხელისუფლების სათავეში მოვიდა. ლირი გეგა აირჩიეს ალბანეთის სახალხო კრების დეპუტატად. შედიოდა რამდენიმე ქალთა ორგანიზაციის ხელმძღვანელობაში, ხელმძღვანელობდა ქალთა ანტიფაშისტურ მოძრაობას.
ჯერ კიდევ 1948 წლის შემდეგაც კი, როდესაც საბჭოთა – იუგოსლავიის განხეთქილების შედეგად, ენვერ ხოჯას რეჟიმი იუგოსლავიას დაუახლოვდა და რეპრესიების ქარცეცხლში გაახვია ქვეყანა. ლირი გეგა არ მალავდა სიმპათიებს იუგოსლავიელი კომუნისტებისადმი და კავშირებს კოჩი ძოძესა და მის მომხრეებთან.
1946 წელს ლირი გეგა ცოლად გაჰყვა დენერალ დალი ნდრეუს, ქორწინებაში შეეძნათ ქალიშვილი ლადვიე, რომელიც 1948 წელს დაიბადა. მსახურობდა განათლების სისტემის ადმინისტრაციაში.
1950-იანი წლების შუა პერიოდში, განსაკუთრებით კი საბჭოთა კავშირის კომუნისტური პარტიის XX ყრილობის შემდეგ ალბანეთის შრომის პარტიაში წარმოიშვა ოპოზიციური მიმდინარეობა. ზოგიერთმა პარტიულმა ფუნქციონერმა დაიწყო საუბარი, ინდუსტრიალიზაციისა და კოლექტივიზაციის ტემპის შენელებისა, მასების ცხოვრების სტანდარტზე მეტი ყურადღების მიქცევის და „პარტიული ცხოვრების დემოკრატიზაციის„ სასარგებლოდ. დაისვა კითხვა „ტიტოვიტების“ რეაბილიტაციის შესახებ. ალბანეთში „ხრუშჩოვის დათბობის“ მთავარი მომხრე იყო შინაგან საქმეთა და ფინანსთა ყოფილი მინისტრი ტუკ იაკოვა (ალბანეთის კომპარტიის ერთ-ერთი დამაარსებელი) და ცენტრალური კომიტეტის მდივანი ლირი ბელიშოვა. გენერლები დალი ნდრეუ და პანაიოტ პლაკუ მათთან საიდუმლო პოლიტიკურ კავშირში შევიდნენ. ამ ჯგუფს მიეკუთვნებოდა ასევე ლირი გეგაც.
ენვერ ხოჯასა და მეჰმეტ შეჰუს წინააღმდეგ გამოსვლა დაგეგმილი იყო ტირანას პარტიული ორგანიზაციის კონფერენციაზე 1956 წლის აპრილში,საბჭოთა კავშირის კომპარტიის XX ყრილობიდან ორი თვის შემდეგ. დელეგატების მნიშვნელოვანმა ნაწილმა გადაწყვიტა გენერალ პლაუკისა და ნდრეუს მხარდჭერა. მაგრამ ეს გეგმები ცნობილი გახდა თავდაცვის მინისტრ ბეკირ ბალუკისა და შინაგან საქმეთა მინისტრის კადრი ხაზბიუსათვის, ეს უკანსაკნელი იყო სიგურიმის ხელმძღვანელი. ოპოზიციის გამოსვლები შეჩერდა, 27 დელეგატი დააპატიმრეს, კონფერენცია „იუგოსლავიის შეთქმულება“ გამოაცხადეს. პანაიოტ პლაკუ გაიქცა იუგოსლავიაში, სადაც 1957 წელს მოკლეს სიგურიმის აგენტებმა. ტუკ იაკოვას მიუსაჯეს 20 წლით პატიმრობა და 1959 წელს გარდაიცვალა ციხეში.
ლირი გეგა დააკავეს ქმართან ერთად. ისინი დაადანაშაულეს ხელისუფლების ხელში ჩაგდების მცდელობაში. პარტიული მთავრობის დისკრედიტაციასა და იუგოსლავიის დაზვერვასთან ურთიერთობაში.
სასამართლომ მათ სასიკვდილო განაჩენი გამოუტანა და დახვრიტეს. ფეხმძიმე ქალის დახვრეტამ საბჭოთა კავშირის ხელმძღვანელობაში აღშფოთება გამოიწვია, მალევე ალბანეთიდან გაიწვიეს საბჭოთა კავშირის ელჩი ლეონიდ კრილოვი.
თანამედროვე ალბანეთში ლირი გეგა, მიუხედავად თავისი კომუნისტური წარსულისა, ითვლება დიქტატურის წინააღმდეგ მებრძOლად.
ზურაბ ჩილინგარაშვილი
ზურაბ ჩილინგარაშვილი (დ. 5 იანვარი, 1965, გორი ) — ქართველი ინჟინერი, პოლიტიკოსი.
ბიოგრაფია
დაიბადა 1965 წლის 5 იანვარს. დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს  პოლიტექნიკური ინსტიტუტი საავტომობილო ტრანსპორტის ინჟინერ-მექანიკოსის კვალიფიკაციით. 2012-2016 წლებში იყო საქართველოს მე-8 მოწვევის პარლამენტის წევრი (ადიგენის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.
სქოლიო
კატეგორია:დაბადებული 5 იანვარი კატეგორია:დაბადებული 1965 კატეგორია:საქართველოს VIII მოწვევის პარლამენტის წევრები კატეგორია:საქართველოს  პოლიტექნიკური ინსტიტუტის კურსდამთავრებულები კატეგორია:გორში დაბადებულები ზურაბ
ქვემო ალევის ღვთისმშობლის ეკლესია
ქვემო ალევის ღვთისმშობლის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ქვემო ალევში. აგებულია გარდამავალ ხანაში.
სასაფლაოს ტერიტორიაზე მდებარე ეკლესია სხვადასხვა ზომის უხეშად დამუშავებული ქვითაა ნაგები. შესასვლელი თაღი შირიმითაა გადაყვანილი. დარბაზული ეკლესია გეგმით სწორკუთხა მოხაზულობისაა, აღმოსავლეთით ნახევარწრიული აბსიდის ცენტრში გაჭრილია მაღალი, თაღოვანი სარკმელი. ჩრდილოეთით და სამხრეთით თითო სწორკუთხა ნიშაა. სფერული კონქი გადაყვანილია ქვის რადიალური რიგებით. სატრიუმფო თაღი აბსიდის მხრებს ეყრდნობა. ეკლესიის დარბაზს ხარისხი გასდევს. სამხრეთი შესასვლელი შიგნით არქიტრავული - გარეთ თაღოვანია. კარი ნაოთხალია. დასავლეთ კედელში სარკმელია გაჭრილი. ინტერიერში შირიმის სამიბუნის ქვა დგას.
ლიტერატურა
კატეგორია:ახალგორის მუნიციპალიტეტის ტაძრები
დიმიტრი ციციშვილი
დიმიტრი ციციშვილი (დ. 17 აგვისტო, 1721 — გ. 22 სექტემბერი, 1777) — ქართველი მეცნიერი; პავლე ციციანოვის მამა.
ბიოგრაფია
1721 წლის 17 აგვისტოს დაიბადა საქართველოში. 1724 წელს პაპუნა ციციშვილი, საქართველოში შექმნილი მდგომარეობის გამო, რუსეთში წავიდა ემიგრაციაში და სამი წლის დიმიტრიც თან წაიყვანა. მოსკოვში მცხოვრები ქართველი თავადი დიდი ყურადღებით ეკიდებოდა შვილის აღზრდას, ამიტომ ოთხი წლის მანძილზე მისთვის უცხოელი პედაგოგები ჰყავდა დაქირავებული. დიმიტრი ციციშვილი თავისუფლად ფლობდა ქართულ, რუსულ, გერმანულ, ფრანგულ, ლათინურ ენებს. 1739 წელს იგი თავადაზნაურთა კადეტთა ქვეით კორპუსში ჩაირიცხა, სადაც ორი წლის მანძილზე სწავლობდა ფიზიკას, „იუს ნატურას“, „ცივილას“ (სამოქალაქო სამართალი), კრიმინალისტიკას, მსოფლიო ისტორიას, არითმეტიკას, გეომეტრიას. კადეტთა კორპუსში სწავლისას დიმიტრი ციციშვილი პარალელურად დადიოდა სამეცნიერო აკადემიაში და ლექციებს ისმენდა ექსპერიმენტულ ფიზიკაში. მან სახელმწიფო სამხედრო კოლეგიაში წარმატებით გაიარა რუსული საკანცელარიო პრაქტიკა. 1742 წლის 16 თებერვალს სენატის დადგენილებით დიმიტრი ციციშვილი გამოცდების ჩასაბარებლად გაგზავნეს სამეცნიერო აკადემიაში. კომისიაზე მან ბრწყინვალე შთაბეჭდილება მოახდინა და ეს აკადემიის მიერ მისთვის მიცემულ დახასიათებაშიც აისახა.
დიმიტრი ციციშვილი სამეფო სახლთან დაახლოებული პირი იყო. მას მოსწონდა მეფე ბაქარის და. ვახტანგ VI-მ ანდერძით განსაზღვრა ქალიშვილის დიმიტრიზე გათხოვება. ჭაბუკ თავადიშვილს სურდა, რაიმე მნიშვნელოვანი და ღირსახსოვარი ეძღვნა მეფე ბაქარისათვის – მომავალი ცოლის ძმისთვის. ამ მიზნით თხუთმეტი წლის ასაკში გერმანულიდან ქართულად თარგმნა არითმეტიკის სახელმძღვანელო, რომელიც თვით მთარგმნელის მიერ გადაწერილია წვრილი, მხედრული, ლამაზი კალიგრაფიით. წიგნი პატარაა, ნაწერია თეთრ ქაღალდზე, ჩასმულია ტყავგადაკრულ მუყაოს ყდაში და მოიცავს 64 ფურცელს. ეს ავტოგრაფი დაცულია კორნელი კეკელიძის სახელობის ხელნაწერთა ინსტიტუტში. სავარაუდოდ, აღნიშნული თარგმანი ხელნაწერებად არ გაუმრავლებიათ. ირკვევა, რომ სახელმძღვანელო თარგმნილია 1736 წელს ვახტანგ VI–ის გარდაცვალებამდე. წიგნში მნიშვნელოვანი ადგილი ეთმობა არითმეტიკის ეტიმოლოგიას და საგნის შემადგენელი ნაწილების განსაზღვრას. სახელმძღვანელო დატვირთულია უცხო ტერმინებით და ეს მისი გაუვრცელებლობის ერთ–ერთი მიზეზი უნდა ყოფილიყო.
მოგვიანებით დიმიტრი ციციშვილმა რუსულ ენაზე შექმნა ორიგინალური პრაქტიკული გეოდეზიის სახელმძღვანელო. საქმიანი ურთიერთობა ჰქონდა და თანამშრომლობდა მოსკოვში ქართული სტამბის დამაარსებელ ათანასე თბილელთან. დიმიტრი ციციშვილი ეწეოდა მთარგმნელობით საქმიანობას და გამოსაცემ ქართულ წიგნებს შესაბამის უცხოურ ძეგლებთან ადარებდა. იგი 37 წელი მსხურობდა სხვადასხვა სამოქალაქო თანამდებობაზე.
1740 წელს დაიღუპა დიმიტრის მამა – ქართველ ჰუსართა პოლკის მებრძოლი პაპუნა ციციშვილი. დიმიტრი ციციშვილისა და ვახტანგ VI-ის ასულის ქორწინება არ შედგა. 1746 წლის 15 თებერვალს მან ჯვარი მიხეილ ილიას ძე დავითაშვილის 18 წლის ასულზე – ელისაბედზე დაიწერა, რომელთანაც ექვსი ვაჟი და ერთი ქალიშვილი შეეძინა. მოსკოვში ცნობილი იყო ციციშვილების მდიდარი ბიბლიოთეკა. მათი ოჯახი ასევე განთქმული იყო რელიექვიებითა და ძვირფასი ხატებით.
1774 წლის 10 ოქტომბერს გარდაიცვალა ელისაბედი, 1777 წლის 22 სექტემბერს კი – დიმიტრი ციციშვილი. ისინი დაკრძალულნი არიან სვესენწკას ყოვლადწმინდას სახელობის ტაძარში. ტაძარში მარცხენა მხარეს, საფლავთან ახლოს დღესაც შემორჩენილია ეპიტაფია – მარმარილოს თეთრ დაფაზე ამოკვეთილი გაშლილი წიგნი.
რესურსები ინტერნეტში
კატეგორია:დაბადებული 17 აგვისტო კატეგორია:დაბადებული 1721 კატეგორია:გარდაცვლილი 22 სექტემბერი კატეგორია:გარდაცვლილი 1777 დ
თელავის საცხოვრებელი სახლი (ნ. ბარათაშვილის 1)
თელავის საცხოვრებელი სახლი — არქიტექტურული ძეგლი თელავში. მდებარეობს ნიკოლოზ ბარათაშვილის ქუჩაზე (№ 1). აგებულია 1916 წელს.
სახლი ერთსართულიანია. ნაგებია აგურისა და რიყის ქვის წყობის მონაცვლეობით. შენობა ბარათაშვილის ქუჩაზე გრძივი, ერთსართულიანი ფასადით გამოდის. იგი დანაწევრებულია მშვილდისებრი თაღით გადახურული რვა სარკმლით და ერთი კარით. ცხაურები ლითონისაა, ორნამენტული. სახლის ფასადი დასრულებულია მართკუთხა პარაპეტით, რომელზედაც აგურის წყობის შეღრმავებით გამოყვანილი ნიშებია. პარაპეტის ცენტრში, თაღოვანი დაბოლოებით აქცენტირებულ ნაწილში, 1916 წელია გამოკვეთილი. შენობა, უკანა ეზოსპირა ფასადით, ჩოლოყაშვილის ქუჩას გადის. აქედან სახლი ორსართულიანია, ძველი ნაწილები აქ ძლიერ არის გადაკეთებული. შემორჩენილია ავთენტური ლითონის კიბეები. გადახურვის ნაწილი კრამიტისაა, ნაწილი - შიფერის.
რესურსები ინტერნეტში
კატეგორია:თელავის მუნიციპალიტეტის არქიტექტურული ძეგლები
კოხოძის სათიბის ნამოსახლარი
კოხოძის სათიბის ნამოსახლარი –– არქეოლოგიური ძეგლი ადიგენის მუნიციპალიტეტის დაბა აბასთუმანში. აგებულია გვიანი შუა საუკუნეებში. ნასაბაჯვარის ბინებიდან ჩრდილო-დასავლეთით 1,5 კილომეტრითაა დაშორებული. ადგილი სადაც ფიქსირდება ნასახლარის კედლის წყობები „კოხოძის სათიბის“ სახელითაა ცნობილი. ნამოსახლარის ტერიტორია მცირედით დამრეც ფერდზე არსებულ მოვაკებაზეა წარმოდგენილი. შემორჩენილია სწორკუთხა ფორმის სათავსი თუ საცხოვრებელი ნაგებობების ნაშთები. ისინი ნაგებია კლდის ფლეთილი ქვებითა და მოზრდილი ზომის დაუმუშავებელი ლოდებისაგან მშრალი წყობით. ნამოსახლარის ცენტრალურ ნაწილში ფიქსირდება ქვევრების ნაშთები, ასევე ხაროს მსგავსი ჩაღრმავება. ტერიტორიაზე მრავლად ფიქსირდება კერამიკული ფრაგმენტები. აღნიშნული ტერიტორიიდან ტყის ბილიკი ჩადის კურცხანის ხეობაში არსებულ ნამოსახლარამდე.
რესურსები ინტერნეტში
კატეგორია:ადიგენის მუნიციპალიტეტის არქეოლოგიური ძეგლები
ჩიგოიანის ბერციხის კომპლექსი
ჩიგოიანის ბერციხის კომპლექსი — არქიტექტურული ძეგლი, საფორტიფიკაციო ნაგებობა ახალგორის მუნიციპალიტეტის სოფელ ჩიგოიანში. აგებულია ადრე შუა საუკუნეებიში. ბერციხის ანსამბლი მდებარეობს მდ. ქსნის სათავეებთან, ჟამურის ხეობაში მჟავე წყლების თავზე, კლდოვან სერზე. ციხისათვის შეურჩევიათ ორ მდინარეს შორის მოქცეული მაღალი კლდოვანი პლატო. მისასვლელად ისედაც ძნელი იყო და აღმოსავლეთიდან კლდეკარის გაჭრით, კიდევ უფრო მიუვალი გაუხდიათ. აქ მდგარი ნაგებობებიდან ყველა დანგრეულია და თავდაპირველი სახის აღდგენა შეუძლებელია. ციხის ღერძის მიმართულება ჩრდილოეთიდან სამხრეთისაკენ ვითარდება. ამავე მიმართულებით რელიეფი ზევით იწევს. ხელოვნური გალავანი თითქმის არ არის გამოყენებული. ციტადელი ციხის ღერძზე ჩაწეულია სამხრეთით და წარმოადგენს ორსართულიან ნაგებობას. მეორე სართულის დონეზე ეკლესიაა. დარბაზული ეკლესიიდან შემორჩენილია სამხრეთი და აღმოსავლეთი ნაწილები. საკურთხევლის მოხაზულობა ცვალებადია; ძირს ის 1,5 მ სიმაღლემდეა, ზევით კი კუთხეებზე გადებული ქვების მეშვეობით გადადის კოლოფა მოხაზულობაზე. აბსიდის სამხრეთ მხარეს მოხატულობის ძალიან მცირე ფრაგმენტებია. აღმოსავლეთი სარკმელი საკმაოდ მაღალია, მისი რაფა საფეხურისებრად ჩამოდის ძირს. კუთხეებში თითო ნიშაა. სამხრეთ კედელზე შემორჩენილია პილასტრის მცირე ნაწილი, გვერდით შესასვლელია, ღია ლუნეტით. სამშენებლო მასალად გამოყენებულია თითქმის დაუმუშავებელი ქვა. ციხის ნანგრევებში გამოირჩევა კიდევ ზურგიანი კოშკი, რომლის პირველი სართული მაღლა იწყება. ამ სართულს მხოლოდ კარი აქვს ბრტყელ მხარეს. სამხრეთის მიმართულებით მდგარი ცილინდრული კოშკი XVII საუკუნისა უნდა იყოს.
ლიტერატურა
კატეგორია: ახალგორის მუნიციპალიტეტის ციხესიმაგრეები
ნიკოლოზ ჩხოტუა
ნიკოლოზ ჩხოტუა (დ. 24 სექტემბერი, 1905, ბათუმი, რუსეთის იმპერია — გ. 13 მაისი, 1984, ლოზანა, შვეიცარია) — ქართველი მწერალი, მალტის ორდენის წევრი და მისი ელჩი ჩილეში. მამამისი, შალვა ჭყონია, მდიდარი ბიზნესმენი იყო, რომელიც თავადიშვილ პელაგია ჩხოტუაზე დაქორწინდა. 16 წლის ნიკოლოზ ჩხოტუამ 1921 წელს, ქვეყანაში ბოლშევიკური არმიის შემოჭრის შემდეგ, დატოვა საქართველო და ევროპაში გაიქცა, 1940 წელს კი ის აშშ-ის მოქალაქე გახდა. 1954 წლიდან იგი ოჯახთან ერთად შვეიცარიაში გადავიდა და იქვე გარდაიცვალა 1984 წელს. ნიკოლოზ ჩხოტუას ოცნებად ჰქონდა ქცეული სამშობლოში დაბრუნება, რაშიც ბოლო წლებში ავადმყოფობამ შეუშალა ხელი. მან ითხოვა, მისი გული მაინც დაემარხათ ქართულ მიწაში. ეს სურვილი 1988 წელს შეუსრულეს - მოსკოვის საბაჟოს გამოაპარეს და თბილისში, ვერის სასაფლაოზე დაკრძალეს.
ნამუშევარი
„მარადიული“ ნიკოლოზ ჩხოტუას ერთადერთი ცნობილი რომანია. 1940-იან წლებში, აშშ-ში ცხოვრების პერიოდში, ინგლისურ ენაზე დაწერილი რომანი, რომელიც მწერალმა მეუღლეს მიუძღვნა, მარადიულ სიყვარულზე მოგვითხრობს და, სავარაუდოდ, ავტობიოგრაფიულია.
სქოლიო
კატეგორია:ბიოგრაფიები კატეგორია:ქართველი მწერლები კატეგორია:დაბადებული 1905 კატეგორია:გარდაცვლილი 1984 კატეგორია:ვერის სასაფლაოზე დაკრძალულები ნიკოლოზ
ჰაჯილარი (აღდაში)
ჰაჯილარი (Hacılar) — სოფელი აზერბაიჯანში, აღდაშის რაიონში.
რესურსები ინტერნეტში
კატეგორია:აღდაშის რაიონის სოფლები
ვლადიმირ მეჩიარი
ვლადიმირ მეჩიარი (Vladimír Mečiar; 26 ივლისი, 1942, ზვოლენი, სლოვაკეთი) — სლოვაკი პოლიტიკური და სახელმწიფო მოღვაწე. დაასრულა ბრატისლავის კომენსკის უნივერსიტეტის იურიდიული ფაკულტეტი. 1990 წელს აირჩიეს ჩეხოსლოვაკიის ფედერალური კრების დეპუტატად. სახალხო პარტიის - მოძრაობა დემოკრატიული სლოვაკეთისათვის ლიდერი. 1990-1998 წლებში ოთხჯერ ეკავა პრემიერ-მინისტრის თანამდებობა, ორჯერ (1993 და 1998 წწ.) იყო პრეზიდენტის მოვალეობის შემსრულებელი.
1999 და 2004 წლებში იყო პრეზიდენტობის კანდიდატი, თუმცა ორივეჯერ დამარცხდა მეორე ტურში, ჯერ რუდოლფ შუსტერთან, ხოლო შემდეგ ივან გაშპაროვიჩთან.
რესურსები ინტერნეტში
კატეგორია:სლოვაკეთის პრემიერ-მინისტრები კატეგორია:დაბადებული 1942
რონალდ გრიგორ სუნი
რონალდ გრიგორ სუნი (Ռոնալդ Գրիգոր Սյունի; Ronald Grigor Suny, დ. 25 სექტემბერი, 1940 ) — ამერიკელი ისტორიკოსი, ჩიკაგოს უნივერსიტეტის დამსახურებული პროფესორი.
ბიოგრაფია
სუნი დაიბადა ფილადელფიაში. ის არის სომეხი კომპოზიტორის გრიკორ მირზაიან სუნის შვილიშვილი. 1962 წელს დაამთავრა სვარტმორის კოლეჯი და 1968 წელს კოლუმბიის უნივერსიტეტში მიიღო დოკტორის ხარისხი. მისი კვლევის სფეროა საბჭოთა კავშირი და პოსტ-საბჭოთა რუსეთი, ნაციონალიზმი, ეთნიკური კონფლიქტები, ემოციების როლი პოლიტიკაში, სამხრეთ კავკასია და რუსულ/საბჭოური ისტორიოგრაფია. თურქ კოლეგებთან, ფატმა მუგე გოჩეკთან და სხვებთან ერთად, გაუძღვა ვორქშოფს სომხურ/თურქულ სწავლებებზე (WATS), რომელიც 2000 წლიდან 2017 წლამდე გაგრძელდა და ათ კონფერენციაში, შეკრიბა სომეხი, თურქი, ქურთი და სხვა მეცნიერები 1915 წლის სომხების გენოციდის შესასწავლად.
რესურსები ინტერნეტში
კატეგორია:დაბადებული 1940 კატეგორია:ამერიკელი პოლიტოლოგები კატეგორია:სომხური წარმოშობის ამერიკელები კატეგორია:ამერიკელი ისტორიკოსები კატეგორია:სომეხი ისტორიკოსები
იურგენ მეიერ-ჰერმანი
250px|thumb|„[[Metropol Parasol-ი“ სევილიაში.]] იურგენ მეიერ-ჰერმანი (Jürgen Mayer-Hermann; ასევე ცნობილია როგორც იურგენ მეიერი; დ. 30 ოქტომბერი 1965, შტუტგარტი) — გერმანელი არქიტექტორი და მხატვარი. ბერლინში არქიტექტურული ფირმა „J. MAYER H.“-ის ხელმძღვანელი.
ადრეული ცხოვრება და განათლება
იგი სწავლობდა შტუტგარტის უნივერსიტეტში, კუპერ იუნიონში“ და პრინსტონის უნივერსიტეტში.
შემოქმედება
მისი ნამუშევრები გამოქვეყნებულ და გამოფენილ იქნა მსოფლიოს მასშტაბით და ნიუ–იორკისა და სან-ფრანცისკოს თანამედროვე ხელოვნების მუზეუმის საერთაშორისო კოლექციის ნაწილია.
ჯილდოები
იურგენ მეიერს 2003 წელს მიღებული აქვს მის–ვან–დერ–როი–ს ჯილდო დამწყები არქიტექტორებისთვის, პროექტ „Stadthaus Ostfildern“-ისთვის გერმანიაში და 2005 წელს მოიგო ჰოლსიმის ჯილდო „Metropol Parasol“-ისთვის სევილიაში, ესპანეთში. 2011 წელს ის იყო ჰოლსიმის ჯილდოს რეგიონალური ჟიური.
საქართველო
იურგენ მეიერის შემოქმედებას ეკუთვნის საქართველო-თურქეთის სახელმწიფო საზღვარზე არსებული სარფის საბაჟო-გამშვები პუნქტის დიზაინი (2011), ასევე მესტიის პოლიციის შენობის და იუსტიციის სახლის (2012), მესტიის აეროპორტის (2010), ავტომაგისტრალ ს1-ზე არსებული 2011-2012 წლებში დასრულებული მოსასვნებელი კომპლექსები და ამჟამად მშენებარე სააკაშვილის საპრეზიდენტო ბიბლიოთეკის და ახალქალაქის რკინიგზის სადგურის დიზაინები.
სქოლიო
კატეგორია:დაბადებული 1965 კატეგორია:გერმანელი არქიტექტორები
კისისხევის წმინდა გიორგის ეკლესია
კისისხევის წმინდა გიორგის ეკლესია — არქიტექტურული ძეგლი, დგას სოფელ კისისხევის დასავლეთით განაპირას, სასაფლაოზე. შენობა ქრონოლოგიურად განსხვავებულ ორ სამშენებლო ფენას შეიცავს, რომლებიც განსხავებული საშენი მასალითაა ნაგები. ეკლესიის თავდაპირველი ნაწილი სავარადუოდ, განვითარებულ შუა საუკუნეებით შეიძლება დათარიღდეს, მოგვიანებით აღდგენილი ნაწილი კი XVIII საუკუნით.
ეკლესია დარბაზული ტიპისაა, წაგრძელებული მოხაზულობის. აღმოსავლეთით დასარულეებულია ნახევარწრიული ფორმის, შვერილი აფსიდით რითიც ძირითადად კორპუსისგან განიერი მხრებითაა გამოყოფილი და დამოუკიდებელი, ნახევარკონუსებრი სახურავი ხურავს. დასავლეთით, დარბაზის გაგრძელებაზე, მოკლე, სამხრეთ-ჩრდილოეთის მიმართლებით ოდნავ წაგრძელებული კარიბჭეა, რითიც გარედან ცალკე მოცულობად არ გამოიყოფა და დარბაზთან ერთად, საერთო, ორკალათა სახურავის ქვეშაა ქცეული.
ეკლესიის თავდაპირველი ფენა, ძირითადად, საკურხევლის შვერილს და გრძივ კედლების აღმოსავლეთ ბოლოებს შემორჩა. იგი მთლიანად შირიმს, სუფთად ნათელი ქვითაა ნაწყობი, განხავებული კედლები კი რიყის, წვრილი ქივსაა. რაშიც ორრიგად დაწყობილი აგურის ჰორიზონტარული შრეებია ჩართული. თუმცა, წყობაში რიგების ჰორიზონტალურობა ბევრ ადგილას დარღვეულია. გარეთ კუთხეებში გამოყენებულია მოზრდილი, მეტ-ნაკლებად წესიერი ფორმის, რიყის ქვა და ნათელი ქვა, კარ-სარკმლების ღიობები, საკუთხევლის სარკმლის გარდა, ძირითადად, აგურისაა. აგურისაა ლავგარდენიც, რითიც ერთრიგად დაწყობილი აგურებით გამოყვანილი სამი საფეხურისგან შედგება. ეკლესიას ორი შესასვლელი აქვს: დასავლეთით და სამხრეთით. ორივე კარი გარედან ნახევარწრიული თაღითაა დასრულებული, ხოლო შიგნიდან სწორკუთხაა. სამხრეთით შესასვლელი გარედან ოდნავ შეღრმავებულ, სწორკუთხა არეშია ჩასმული, რასაც საფეხურებად დამუშავებული, ვიწერო ზოლი აგვირგვინებს. დასავლეთით შესასვლელი მოპირდაპირედ, კარიბჭედან დარბაზში გამავალი კარია, რითიც კარიბჭის მხრიდან თაღოვანია, დარბაზის მხრიდან კი თარაზულადაა გადახურული.
შენობის ნაწილების ქრონლოგიური სხვაობა ინტერიერშიც თვალსაჩინოა. აფსიდი საკმაოდ ღრმაა და დარბაზის მიმართ საფეხურითაა შემაღლებული. იგი სიმაღლეში ორ ნაწილადაა გამოყოფილი: მისი ქვედა ნახევარი, ზედა ნახევართან შედარებით, ოდნავ უფრო ვიწროა. ამას გამო ეკლესიის ძველი და გვიანდ ნაწილების საზღვარზე ჰორიზონტარული სფეხური იქმნება, რითიც აფსიდის ცენტრისკენ თანდათან მცირდება და ბოლოს წყდება. აფსიდის ცენტრისაკენ თანდათან მცირდება და ბოლოს წყდება. აფსიდის ცენტში დაბალი შიგნიდან და გარედან ნახევარწრიული თაღით გადახურული სარკმელია გაჭრილი, სამ-სამი შეისრული, გაცილებით უფრო მაღალი სარკმელი, ერთმანეთის მოპირდაპირედ, გრძივ კედლებშია. აფისიდი თავდაპირველ ფენაში, სარკმლის ორივე მხარეს, თითო მცირე, ოთხკუთხა ნიშაა აფსიდი კვადატული აგურით ნაწყობი კონქითაა გადახურული. კონქის თაღი ოდნავ შეისრულია. მსგავსი ფორმისაა კამარაც. რითიც აფსიდის თაღის გარდა, კიდევ სამბჯენი თაღს ეყრდნობა. მათ შორის ორი გრძივ კედლებზე არსებულ პილასტრებზეა გადაყვანილი, მესამე კი შესაბამისს პილასტრებთან ერთად, დასავლეთ კედლეთანაა შერწყმული. ყველა თაღის ქუსლებთან დაბალი, თაროსებრი იმპოსტებია. კამარა, საბჯენი თაღები და პილასტრების დიდი ნაწილი აგურისაა კარიბჭე სიმაღლით დარბაზის ტოლია. გადახურულია კამარით, რის ღერძი ეკლესის გრძივი ღერძის პერპენდიკულარულია და სამი ნაწილისგან შედგება. მათ შორის შუა ჯვაროვანია, გვერდითები კი ცილინდრული. სამხრეთით და ჩრდილოეთით კედლებში, იატაკიდან 1,6 მეტრ სიმაღლეზე. თითო, განიერი, მაღალი, თაღოვანი ნიშაა. დასავლეთ კედელში კი მაღალი. ნაევარწრიულოვანი სარკმელი.
ეკლესიის ფასადები სადაა აღმოსავლეთ სარკმელი ვიწერო ნახევარწრიული ფორმის რელიეფური ზოლითაა მორთლი, სარკმლის ზემოთ, მოგვიანებით განახლებულ ნაწილში, აგურის წყობის შეღრმავებით გამოყვანილი ჯვრის გამოსახულებაა, რითიც საფეხუროვანი პოსტამენტზეა დაყრდნობილი. მსგავსი ჯვარია გამოსახული დასავლეთ ფასადის ზედა ნაწილშიც. სახურავის კეხის აღმოსავლეთ ბოლოში, ცხვრის თავის ქანდაკებაა. დასავლეთ ბოლოში კი, დადგმულია აგურით ნაშენი, ვიწერო საკმაოდ მაღალი, ოთხწახნაგა სამრეკლო, რომელსაც აგურისავე პირამიდესბრი სახურავი ხურავს.
ლიტერატურა
კატეგორია:თელავის მუნიციპალიტეტის ტაძრები
რუსეთის სამოქალაქო ომი
რუსეთის სამოქალაქო ომი (Гражданская война в России; 1917-1923) — შეიარაღებული კონფლიქტი, რომელშიც ერთმანეთს ებრძოდნენ რუსეთის სხვადასხვა ეთნიკური, პოლიტიკური და სოციალური ჯგუფები.
სერჯო კანავერო
სერჯო კანავერო (Sergio Canavero; დ. 29 დეკემბერი 1964, ტურინი, იტალია) — იტალიელი ნეიროქირურგი და ავტორი. მედიცინის მეცნიერებათა დოქტორი (1989). მასობრივი საინფორმაციო საშუალებების ყურადღება მიიპყრო 2015 წელს თავისი განცხადებით, რომ იგი შეძლებს და შეასრულებს ადამიანის თავის გადანერგვის პირველ წარმატებულ ოპერაციას, რომელიც ჩაუტარდება ვერდნიგ-ჰოფმანის ავადმყოფობით დაავადებულ რუს პროგრამისტ — ვალერი სპირიდონოვს. აღნიშნული დაავადება განუკურნებადად ითვლება. ჟურნალ „The Independent“-ის მიხედვით, პაციენტი გახდება ჩინეთის მოქალაქე. 36 საათიანი ოპერაციის ჩატარება დაგეგმილია 2018 წლის დასაწყისში.
სქოლიო
კატეგორია:დაბადებული 29 დეკემბერი კატეგორია:დაბადებული 1964 კატეგორია:იტალიელი ქირურგები
19 (ადელის ალბომი)
19 — ინგლისელი მომღერალ ადელის სადებიუტო სტუდიური ალბომი. იგი გამოვიდა 2008 წლის 28 იანვარს, ლეიბლზე XL Recordings. 2006 წლის მაისში, ბრიტანეთის ხელოვნებათა და ტექნოლოგიის კოლეჯში სწავლის დასრულების შემდეგ ადელმა დაიწყო სიმღერების გამოქვეყნება და კურსისთვის ჩაიწერა სამი სიმღერისგან შემდგარი დემო-ფირი, რომელიც მეგობარს გადასცა. მეგობარმა დემო Myspace-ზე გამოაქვეყნა, სადაც მას დიდი წარმატება ხვდა წილად და მიიქცია XL Recordings-ის ინტერესი. ამას მოჰყვა ადელსა და ლეიბლს შორის გაფორმებული კონტრაქტი და დამატებითი ვოკალი ჯეკ პენიატის ჩანაწერზე. ამ სესიის დროს მომღერალმა ჯიმ ებისი გაიცნო, რომელიც შემდგომში მისი სადებიუტო ალბომის პროდიუსერი გახდა.
ადელი მთლიანი ალბომის სიმღერების ავტორია, თუმცა ჩაწერისას მუშაობდა რამდენიმე თანაავტორთან და პროდიუსერთან, რომელთა შორის იყვნენ საშა სკარბერკი, ეგ უაიტი და ჯიმ ებისი. მათი დახმარებით შეიქმნა ალბომი წარუმატებელ სასიყვარულო ურთიერთობებზე. გამოცემისთანავე კრიტიკოსებმა 19 დადებითად შეაფასე და თვლიდნენ, რომ მას ჰქონოდა შანსი, ქცეულიყო თავისი თაობის ერთ-ერთ გავლენიან და პატივსაცემ შემსრულებლად. 19-მ მიიღო რამდენიმე პრესტიჟული ჯილდო, მათ შორის, მერკურის ჯილდო და გრემის ჯილდო საუკეთესო ახალი შემსრულებლის კატეგორიაში. მეორე სინგლი, "Chasing Pavements" აგრეთვე გრემის გამარჯვებული იყო - პოპ-მუსიკის კატეგორიაში საუკეთესო ქალი შემსრულებლის პოზიციაზე.
19 კომერციულადაც წარმატებული იყო, მოხვდა რა გამოცემისთანავე ბრიტანეთის ჩარტში №1 პოზიციაზე და მიაღწია Billboard 200-ის მეოთხე ადგილამდე. ალბომი ბრიტანეთში რამდენიმეჯერ იყო სერტიფიცირებული პლატინის სტატუსით და აშშ-ში ორმაგი პლატინის სტატუსის მატარებელია. მისმა მსოფლიო გაყიდვებმა დაახლოებით 7 მილიონი ასლი შეადგინეს.
სქოლიო
კატეგორია:ადელის ალბომები კატეგორია:2008 წლის სადებიუტო ალბომები კატეგორია:Columbia Records-ის ალბომები კატეგორია:XL Recordings-ის ალბომები
Hungry Like the Wolf
Hungry Like the Wolf — ინგლისური როკ-ჯგუფ Duran Duran-ის სიმღერა და სინგლი. გამოვიდა 1982 წელს. შეტანილია ჯგუფის მეორე ალბომში Rio.
რესურსები ინტერნეტში
კატეგორია:Duran Duran-ის სიმღერები კატეგორია:1982 წლის სინგლები კატეგორია:1982 წლის სიმღერები
A7 (ხორვატია)
thumb|right|200px|ავტომაგისტრალი A7 A7 (Autocesta A7) — ავტომაგისტრალი ხორვატიაში. მაგისტრალი იწყება რუპის სასაზღვრო გადასასვლელიდან გაივლის ქალაქ რიეკას და სრულდება ქალაქ ბაკართან მდებარე გზაგასაყარზე. მარშრუტის საერთო სიგრძე 34.4 კილომეტრია.
სქოლიო
კატეგორია:ტრანსპორტი ევროპაში
ელმას მეჰმედ-ფაშა
ელმას მეჰმედ-ფაშა (Elmas Mehmed Paşa; დ. 1661, დოღანიურთი, ოსმალეთის იმპერია — გ. 11 სექტემბერი 1697, ზენტა, სერბეთი) — ოსმალეთის იმპერიის სახელმწიფო მოღვაწე, დიდი ვეზირი 1695-1697 წლებში, მუსტაფა II-ის მმართველობისას. მისი ზედმეტსახელი ელმას თურქულად ალმასს ნიშნავს.
ადრეული წლები
ელმას მეჰმედ-ფაშა დაიბადა 1661 წელს, ქალაქ დოღანიურთში, თანამედროვე კასთამონუს პროვინციის ტერიტორიაზე. მამამისი საზღვაო კაპიტანი იყო (reis). მეჰმედ IV-ის მმართველობის პერიოდში მან სულთნის სასახლეში დაიწყო სამსახური და ფადი-შაჰის პირადი მსახური გახდა. მეჰმედი ერთ-ერთი იყო იმ მცირე ოსმალეთის სახელმწიფო მოღვაწეთაგან, რომელთაც ადრეულ ასაკშივე მიაღწიეს კარიერულ წარმატებას. აჰმედ II-ის დროს მნიშვნელოვანი სახემლმწიფო დოკუმენტების დალუქვით და გაგზავნით იყო დაკავებული (nişancı). ხოლო 1689 წელს დაინიშნა ვეზირად.
დიდი ვეზირი
ამ პერიოდში ოსმალეთის იმპერია სავალალო მდგომარეობაში იმყოფებოდა. მწვავედ მიმდინარეობდა ომი ჰაბსბურგების წინააღმდეგ, რომელიც 1683 წელს, ვენის წარუმატებელი ალყის შედეგად დაიწყო. მას შემდეგ, რაც ქარა მუსტაფა-ფაშა სიკვდილით დაისაჯა, ოსმალეთმა 11 დიდი ვეზირი გამოიცვალა, თუმცა ისინი ხშირად ვერ ამართლებდნენ სულთნის იმედებს. ელმას მეჰმედ-ფაშა დიდი ვეზირის პოსტზე 1695 წლის 3 მაისს, მუსტაფა II-ის მიერ დაინიშნა. იგი თავის წინამორბედებთან შედარებით წარმატებული დიდი ვეზირი გამოდგა. სულთან მუსტაფასთან ერთად მან ჰაბსბურგები დაამარცხა ლუგოსის და ულაშის ბრძოლებში.
მეჰმედ-ფაშა არ იყო მხოლოდ სამხედრო ლიდერი. მან მნიშვნელოვანი რეფორმები გაატარა იმპერიის ხაზინაშიც. მე-17 საუკუნის ოსმალეთის უმთავრესი ეკონომიკური პრობლემა იყო გაუფასურებული მონეტები. ელმას მეჰმედ-ფაშამ მოჭრა ახალი ოქროსა და ვერცხლის მონეტები, მუსტაფა II-ის სახელზე.
ზენტის ბრძოლა და სიკვდილი
ელმას მეჰმედ-ფაშას წარმატებული მმართველობა 1697 წლის 11 სექტემბერს, ზენტის ბრძოლაში დასრულდა. ჰაბსბურგების არმიის ლიდერმა, პრინცმა ევგენი სავოიელმა მოახერხა და გაიგო ოსმალთა არმიის გეგმის შესახებ. ამის შემდეგ მან დაარბია ოსმალების ბანაკი და არმია მტინარე ტისაზე გადაიყვანა. მეჰმედ-ფაშა შეეცადა წესრიგი აღედგინა დაბნეულ და დაპანიკებულ არმიაში. ამისთვის მას ჯარისკაცებთან ბრძოლა მოუწია. მეჰმედი თავისსავე ჯარისკაცებმა თოკით დაახრჩვეს. ზენტასთან მარცხი ოსმალთათვის დამღუპველი აღმოჩნდა. ორი წლის შემდეგ იმპერია უნგრეთის დათმობას დათანხმდა.
ლიტერატურა
კატეგორია:დაბადებული 1661 კატეგორია:გარდაცვლილი 11 სექტემბერი კატეგორია:გარდაცვლილი 1697 კატეგორია:ოსმალეთის იმპერიის დიდი ვეზირები კატეგორია:ბრძოლის ველზე დაღუპული ოსმალეთის დიდი ვეზირები
კარიბის გაერთიანება
კარიბის გაერთიანება (CARICOM) — ორგანიზაცია, რომელშიც შედის კარიბის ზღვის აუზის 15 ქვეყანა და დამოკიდებული ტერიტორია. ორგანიზაციის მთავარი მიზანია წევრებს შორის ეკონომიკური ინტეგრაციისა და თანამშრომლობის გაზრდა, ამ ინტეგრაციის შედეგად მიღებული სარგებლის თანასწორად გადანაწილება და საგარეო პოლიტიკის კოორდინირება. ორგანიზაციის მთავარ საქმიანობებს შორისაა ეკონომიკური პოლიტიკის კოორდინირება და დაგეგმვის განვითარება; მის იურისდიქციაში მყოფი ნაკლებ განვითარებული ქვეყნებისთვის სპეციალური გეგმების შემუშავება და განხორციელება; მრავალი წევრისთვის ერთიან ბაზრად ოპერირება და რეგიონალური სავაჭრო დავების გადაწყვეტა. სამდივნო შტაბ-ბინა განთავსებულია გაიანის დედაქალაქ ჯორჯტაუნში.
მიუხედავად იმისა, რომ კარიბის გაერთიანება დააარსეს ძირითადად რეგიონის ინგლისურენოვანმა ქვეყნებმა, თანდათან ის მრავალენოვანი გახდა, როდესაც 1995 წლის 4 ივლისს თავის რიგებში მიიღო ნიდერლანდურენოვანი სურინამი და 2002 წლის 2 ივლისს ფრანგულენოვანი ჰაიტი. გარდა ამისა, გეგმაშია, რომ სამუშაო ენად გამოცხადდეს ესპანურიც. 2012 წლის ივლისში, ორგანიცაზიამ გაავრცელა განცხადება, რომ გეგმავენ ფრანგულისა და ნიდერლანდურის ოფიციალურ ენებად გამოცხადებას.
2001 წელს, წევრი სახელმწიფოების მეთაურებმა ხელი მოაწერეს ჩაგუარამასის ხელშეკრულების შესწორებულ ვარიანტს, რომელიც საერთო ბაზრის იდეის განხორციელების გზებს სახავდა. ხელშეკრულების შესწორებული ნაწილი მოიცავდა კარიბის სასამართლოს შექმნას. 2013 წლიდან, კარიბის გაერთიანების ბლოკი დომინიკელთა რესპუბლიკასთან, ეკონომიკური პარტნიორობის შეთანხმებით მიბმულია ევროკომისიასთან, რაც CARIFORUM-ის სახელითაა ცნობილი. ხელშეკრულება ევროკავშირის ყველა ქვეყანასა და CARIFORUM-ს ვაჭრობისა და ინვესტირების თვალსაზრისით თანაბარ უფლებებს აძლევს. შეთანხმების 234 თავის თანახმად, CARIFORUM-ისა და ევროკავშირის წევრ სახელმწიფოებს შორის წარმოშობილი დავების გადაწყვეტაზე ზრუნავს ევროსასამართლო.
წევრები
ორგანიზაციას ჰყავს 15 სრული წევრი, 5 ასოცირებული წევრი და 8 დამკვირვებელი. ასოცირებულ წევრთაგან ყველა ბრიტანეთის ზღვისიქითა ტერიტორიაა.
სქოლიო
კატეგორია:კარიბის ზღვის აუზი კატეგორია:საერთაშორისო ორგანიზაციები
იოზეფ გებჩიკი
იოზეფ გებჩიკი (Jozef Gabčík, 8 აპრილი 1912, პოლუვსიე, სლოვაკეთი — 18 ივნისი 1942, პრაღა, ჩეხოსლოვაკია) — ჩეხოსლოვაკიის არმიის როტმისტრი, ოპერაცია ”ანთროპოიდის” მონაწილე, ჩეხოსლოვაკიის სოციალისტური რესპუბლიკის ეროვნული გმირი.
ყანჩავეთის ეკლესია
ყანჩავეთის ეკლესია — არქიტექტურული ძეგლი, საკულტო ნაგებობა, ახალგორის მუნიციპალიტეტის სოფელ ყანჩავეთში. აგებულია გვიან შუა საუკუნეებში.
იოზეფ გებჩიკი
ბიოგრაფია
დაიბადა ავსტრიულ-უნგრული იმპერიის სლოვაკურ ნაწილში, რომელიც შევიდა 1918 წელს ჩამოყალიბებულ ჩეხოსლოვაკიაში. თავდაპირველად 1920-ან წლებში ის სწავლობდა მჭედლობას, შემდეგ მან ისწავლა აგრეთვე, მესაათაეობა. 1927 წელს შევიდა უახლოესი ქალაქის კოვაროვის სავაჭრო სასწავლებელში.
ყანჩავეთის ეკლესია
ეკლესია სხვადასხვა ზომის ფლეთილი ქვითაა ნაგები, რომელიც შემდეგ შელესილი იყო. კუთხეებში გამოყენებულია ქართული აგური. დარბაზული ეკლესია გეგმით წაგრძელებული სწორკუთხა მოხაზულობისაა, აღმოსავლეთით დასრულებულია ნახევარწრიული აბსიდით, რომლის ცენტრში გაჭრილია თაღოვანი სარკმელი. აბსიდის ჩრდილოეთით და სამხრეთით თითო სწორკუთხა ნიშაა. კონქი სფერულია. სატრიუმფო თაღი აბსიდის მხრებს ეყრდნობა. გრძივი კედლები პილასტრების საშუალებით ორ ნაწილად იყოფა. ნახევარცილინდრული კამარის დასავლეთის საბჯენი თაღი პილასტრებს ეყრდნობა, ხოლო ცენტრალური თაღი კედლის წყობაში იძირება.
იოზეფ გებჩიკი
ბიოგრაფია
1939 წლამდე მუშაობდა ჟილინას ქიმიურ ქარხანაში. 1939 წ. 4 ივნისს არალეგალურად გადალახა პოლონეთის საზღვარი, ხოლო შემდეგ გადავიდა საფრანგეთში, სადაც შევიდა უცხოური ლეგიონში. ივლისში გაგზავნილ იქნა საფრანგეთში საბრძოლველად, საიდანაც დამარცხების შემდეგ ევაკუირებულ იქნა დიდ ბრიტანეთში. ამის შემდეგ იოზეფი შედის საზღვარგარეთ მყოფ ჩეხოსლოვაკიის სამხედრო ძალებში, რომელიც დევნილობაში მყოფმა ედვარდ ბენეშმა ჩამოაყალიბა. ჩეშირის საგრაფოს კოლმონდელის ციხეში გაიარა სადესანტო მომზადება.
ყანჩავეთის ეკლესია
დასავლეთი შესასვლელი თაღოვანია, ხოლო სამხრეთისა — არქიტრავული. დარბაზი განათებულია სამხრეთის ორი თაღოვანი და ერთი სწორკუთხა სარკმლით. ეკლესიის კარნიზი მარტივპროფილიანია. საბურავად გამოყენებულია კრამიტი. სამხრეთიდან შეიმჩნევა მინაშენის კვალი. ფასადებზე ნალესობა მრავალ ადგილას ჩამოცვენილია. კედლები დაბზარულია. კარ-სარკმლები დაზიანებული.
იოზეფ გებჩიკი
ბიოგრაფია
იან კუბიშთან ერთად, რომელსაც ჯერ კიდევ პოლონეთში ყოფნის დროს გაეცნო, შეიტანა განაცხადი ბრიტანეთის სპეცოპერაციის სამმართველოში. ორივე აიყვანეს ოპერაცია ანთროპოიდის ჩასატარებლად, რომელიც მომზადებული იყო ჩეხოსლოვაკიის დაზვერვის მე-2 განყოფილების მიერ ფრანტიშეკ მორავიცას საერთო ხელმძღვანელობით. ამასთანავე მათ უნდა მოეწოდებინათ ჩეხებისათვის, რომ არ დამორჩილებოდნენ ნაცისტებს. 1941 წლის 28-29 დეკემბრის ღამეს ისინი ორივე იქნა დესანტირებული ჩეხეთში. თავდაპირველად მათ ჩაატარეს საბოტაჟის აქცის პოლზენში, ხოლო 1942 წ. 27 მაისს მათ სცადეს გერმანიის რაიხის პროტექტორი ჩეხეთში რეინჰარდ ჰეიდრიჰის მკვლელობა, რომელიც 4 ივნისს გარდაიცვალა ჭრილობისაგან.
ყანჩავეთის ეკლესია
ლიტერატურა
კატეგორია:ახალგორის მუნიციპალიტეტის ტაძრები
იოზეფ გებჩიკი
ბიოგრაფია
მკვლელობის შემდეგ, სხვა თანამებრძოლებთან ერთად, გებჩიკი თავს აფარებდა პრაღის წმ. კირილესა და მეთოდეს მართლმადიდებლური ეკლესიის საძვალეს, სანამ ისინი არ გასცა მოღალატე კარელ ჩუდრამ. 18 ივნისს გერმანელებმა ალყა შემოარტყეს ეკლესიას და დაიწყეს მისი შტურმი. დამცველები მამაცურად, დიდი თავგანწირვით იცავდნენ თავს რამდენიმე საათიოს განმავლობაში. 7 ჩეხოსლოვაკი პატრიოტი - იოსიფ გებჩიკი, იაროსლავ შვარცი, იან ხრუბი, იოზიფ ვალჩიკი, ადოლფ ოპალკა, იოზიფ ბუბლიკი და იან კუბიში - რამდენიმე ასეული გერმანელი ესესის ჯარისკაცისა და პოლიციელის წინაშე იდგა. როცა მდგომარეობა გახდა უიმედო, (გერმანელებმა აიღეს სარდაფი და მებრძოლებს ტყვია-წამალი თითქმის უთავდებოდათ), ეკლესიის ყველა დამცველმა, გარდა მძიმედ დაჭრილი კუბიშეკისა, თვითმკვლელობით დაასრულა სიცოცხლე. კუბიშეკი მოგვიანებით ჭრილობისგან გარდაიცვალა.
ხსოვნა
thumb|left|200px|პრაღაში კირილესა და მეთოდეს ეკლესიის ტყვიით დაცხრილული ფანჯარა, სადაც დაიღუპნენ გებჩიკი და მისი მეგობრები thumb|left|200px|ძეგლი შვიდ გმირს წარწერით: „ერთგულნი დარჩნენ“.
ლიტერატურა
კატეგორია:მეორე მსოფლიო ომის მონაწილეები კატეგორია:ჩეხოსლოვაკიის წინააღმდეგობის მოძრაობა კატეგორია:სლოვაკები კატეგორია:დაბადებული 1912 კატეგორია:გარდაცვლილი 1942
შალაურის წმინდა ბარბარეს ეკლესია
შალაურის წმინდა ბარბარეს ეკლესია — არქიტექტურული ძეგლი მდებარეობს სოფელ შალაურის სამხრეთით, ოთხიოდე კილომეტრზე თარიღდება გვიანდელი შუა საუკუნეებით.
ნაგებობას აშკარად ეტყობა მოგვიანებით ჩატარებული, აღდგენითი სამუშაოების კვალი, რომლის დროსაც, იმხანად დანგრეული დასავლეთ კედლის ნაცვლად, ახალი კედელი აუგიათ, ოღონდ არა თავდაპირველი კედლის ადგილზე, არამედ მისგან აღმოსავლეთით, დაახლოებით 1-1,5 მეტრ მანძილზე. ამის გამო დარბაზი ძლიერ არის დამოკლებული. იმდენად, რომ მისი სიგრძე თითქმის ორჯერ უფრო მეტია სიგრძეზე განახლებული კედელი საკმაოდ სქელია. იგი გრძივ კედლებს შორისაა ჩაშენებული ისე, რომ მათ ბოლოებთან ერთ ხაზზე კი არ არის, არამედ რამდენადმე წინაა წაწეული. ეკლესია ნაგებია წვრილი, რიყის ქვით, რომლებიც წესიერ, სწორხაზოვან რიგებადაა დაწყობილი. მოგვიანებით განახლებული კედელიც რიყის ქვისაა. შესასვლელი დასავლეთითაა. კარი ორივე მხრიდან თარაზულადაა გადახურული. შიგნით, შესასვლელის ჩრდილოეთით, მოწყობილია მცირე, სწორკუთხა ნიშა. აღმოსავლეთით ღრმა, გეგმით ოდნავ გაბრტყელებული ნახევარწრის ფორმის აფსიდია, რომლის კედელი, იატაკიდან 2 მეტრ სიმაღლეზე, დარბაზის გრძივი კედლებიდან მოკლე, პატარა მხრებითაა გამოყოფილი ზემოთ კი იგი უშუალოდ ერწყმის დარბაზის გრძივ კედლებს, ხოლო კონქი — კამარას. აფსიდის შუაში გაჭრილია სწორკუთხა სარკმელი. ერთი, მსგავსი სარკმელი სამხრეთ კედელშიცაა. აფსიდის სარკმლის ქვემოთ, კედელზე, აგურით ნაწყობი, კუბური ფორმის ტრაპეზია მიყრდნობილი. საკურთხეველი დარბაზისგან გამიჯნულია მოგვიანებით აგებული რიყის ქვის კანკელით. 1990 წელს ძეგლზე ჩატარდა სარეაბილიტაციო სამუშაოები. ფასადებზე აღდგა ჩამოშლილი საპირე წყობა და აგურის თაროსებრი ლავგარდანი, ეკლესია გადაიხურა ღარისებრი კრამიტით.
ლიტერატურა
კატეგორია:თელავის მუნიციპალიტეტის ტაძრები
ყარაბაღლარი (კანგარლი)
რესურსები ინტერნეტში
კატეგორია:კანგარლის რაიონის სოფლები
დადიანეთის ზურგიანი კოშკი
დადიანეთის ზურგიანი კოშკი — არქიტექტურული ძეგლი, საფორტიფიკაციო ნაგებობა ახალგორის მუნიციპალიტეტის სოფელ დადიანეთში. აგებულია IX-X საუკუნეებში.
მდ. დადიანურას მარჯვენა ნაპირზე გაშენებულ კოშკს, სტრატეგიულად მომგებიანი პოზიცია უჭირავს.
აქედან კარგად მოჩანს ახლომდებარე სოფლები და გზები. კოშკს ზურგი ჩრდილოეთით აქვს მიმართული, სამხრეთი მხარე კი ხევისკენ არის მოქცეული. ნაგებობა შემორჩენილია ხუთი სართულის დონეზე.
არქიტრავული შესასვლელი მეორე სართულის სამხრეთ კედელშია გაჭრილი. შესასვლელის ღერძზე ყველა სართულში სათოფურია მოწყობილი. სამშენებლო მასალად გამოყენებულია უხეშად დამუშავებული, ადგილობრივი წარმოშობის ქვა.
ზემო სართულის დიდი ნაწილი ჩამონგრეულია. გარშემო მიწის დონე აწეულია.
ლიტერატურა
კატეგორია:ახალგორის მუნიციპალიტეტის კოშკები
ჰაფითლი (აღდაში)
რესურსები ინტერნეტში
კატეგორია:აღდაშის რაიონის სოფლები
ნოილაა (ვენის მეტრო)
ნოილაა (Neulaa) — ვენის მეტროპოლიტენის სადგური. მდებარეობს U1 ხაზზე და შედგება 2 ბაქნისაგან. სადგური გაიხსნა 2017 წელს.